### MUUTAMIA KÄYTÄNNÖN OHJEITA ABEILLE s-17

1. AINEKOHTAISET OHJEET

Ylioppilastutkintolautakunta on antanut ainekohtaisia ohjeita, joihin jokaisen kokelaan on tarpeellista tutustua ao. opettajan kanssa. Lautakunnan edustajat ovat useasti korostaneet mm. äidinkielen puhtaaksikirjoitusta, varoittaneet ylipitkistä aineista ja antaneet matematiikan ja reaalikokeen osalta erillisohjeita. Annettuja ohjeita tulee kokelaan edun kannalta noudattaa tarkasti.

Kaikki on kirjoitettava siististi. Epäsiististä vastauksesta voidaan alentaa pistemääriä.

2. KIRJOITUSPÄIVINÄ AJOISSA PAIKALLE – KOEAJAN

 KANNATTAA HYÖDYNTÄÄ TARKOIN

Jokaisen kokelaan on oltava **kirjoitusaamuna** **hyvissä ajoin kirjoituspaikalla**. Kuuntelukokeisiin ja sähköisiin yo-kokeisiin on tultava kouluun jo klo 8.00, perinteisiin kirjallisiin kokeisiin viimeistään klo 8.30.

Koetilaisuudesta saa poistua aikaisintaan klo 12.00, mutta on suositeltavaa, että koko koeaika käytetään mahdollisimman tarkoin vastausten ja tehtävien huolelliseen viimeistelyyn.

Kokelas voi tuoda mukanaan omia eväitä, virvokkeita ja makeisia, mutta käärepaperit yms. on poistettava ennen kirjoitussaliin menoa. **Eväät ja kirjoitusvälineet asetetaan tarjottimelle, joka on saatavissa LSK:n odotustilasta tai lukion luokkatilan edustalta. Tarjotin palautetaan kokeen jälkeen LSK:n odotustilaan tai lukion luokkatilan takaosan pöydälle/372:n naulakkoon siistiin pinoon.**

Kirjallisessa kokeessa tarvitset mukaasi:

* kirjoitusvälineet
* asiallisen ja itseäsi miellyttävän vaatetuksen
	+ varaudu salin viileyteen. Vaatetusta voi kirjallisessa kokeessa helpommin hieman vähentää kuin lisätä yht’äkkiä
* villasukat
* omat eväät
* laskimen ja taulukkokirjan (ennakkotarkistus!)
* rannekellon, vaikka salissa onkin kaksi seinäkelloa

Sähköisessä kokeessa tarvitset lisäksi oman kannettavan ja kuulokkeet. Myös oman tietokonehiiren saa tuoda.

Saliin ei viedä mitään muuta ja kaikki paperit, päänsärkylääkkeet jne. ovat siellä valmiina.

* ÄLÄ SOTKE VASTAUSPAPEREITASI RUOKAILUN YHTEYDESSÄ! Laita siis vastauspaperisi kahvihetken ajaksi kakkostuolille.

3. MATKAPUHELINTA EI KOESALIIN, TUPAKKATAUOT

KIELLETTYJÄ, EI NUUSKAA HUULEEN

 **Matkapuhelimien tuominen koesaliin on ehdottomasti kielletty.** Matkapuhelimen hallussapito tutkintotilaisuudessa voidaan tulkita tutkintojärjestyksen rikkomisella, josta seuraamus on sama kuin vilpistä.

**Tupakointitaukojen tms. järjestäminen kokeen aikana ei ole sallittua.**

Mitään tutkintoaineeseen liittyvää materiaalia ei kokelaalla saa luonnollisestikaan olla mukanaan kirjoituspaikalla. Mikäli valvojat sellaista havaitsevat, se katsotaan vilpin yritykseksi. Poistuessaan kirjoituspaikalta kokelas ei saa viedä mukanaan mitään kirjoituksiin liittyvää materiaalia.

 Jos kokelas syyllistyy **vilppiin tai vilpin yritykseen** tai muulla käyttäytymisellään törkeästi rikkoo tutkintojärjestystä, **kaikki kyseisen tutkintokerran kokeet katsotaan hylätyiksi.** Sama rangaistus kohtaa kokelasta, joka auttaa toista vilpin yrityksessä.

**Matemaattiset taulukot ja laskimet on tuotava opettajan tarkastettavaksi vähintään päivää ennen matematiikan koetta ja reaalikoetta**. Laskinten ohjekirjasia ei saa ottaa mukaan kirjoituspaikalle. Laskimet ja taulukot toimitetaan kirjoitustilaan ennen koetta.

4. SAIRASTUMINEN – SOITTO REHTORILLE, SITTEN LÄÄKÄRIIN

Mikäli joku kokelaista **sairastuu** välittömästi ennen koetilaisuuden alkua, on asiasta **ilmoitettava heti koululle** puh. 2412 9312/0400 216 176 (rehtori) tai 040-5745460 (koulusihteeri) ja **toimitettava ensi tilassa** **kirjoituspäivänä päivätty lääkärintodistus koululle.** Kirjoitustilaisuus pyritään tällöin järjestämään koulun omien mahdollisuuksien mukaisesti esim. koulun terveydenhoitotiloissa, kokelaan kotona tai sairaalassa.

 Lääkärintodistuksesta tulee selkeästi käydä ilmi, **mistä sairaudesta on kyse, sairauden vaikeusaste ja ajankohta**. Lieventävänä seikkana on yleensä otettu huomioon vain sellaiset sairaudet, joiden vaikutus tuloksiin on ollut selvästi todettavissa, mutta nimenomaan vain tilapäisesti.

5. MYÖHÄSTYMINEN UHKAA – TIETO VÄLITTÖMÄSTI REHTORILLE TAI KANSLIAAN.

6. LEVON, RENTOUTUMISEN, VIRKISTÄYTYMISEN, HYVIEN YSTÄVIEN JA PERHEEN MERKITYS SUURI KESKELLÄ KOVAA PRÄSSIÄ

7. MUISTA OIKEAN RAVINNON MERKITYS KIRJOITUSPÄIVINÄ

* Tarpeen hyvän vireystilan ylläpitämiseksi
* Hedelmät, voileivät ja vähäsokeriset mehut hyviä kirjoituspäivien eväitä

8. HUIPPUTÄRKEÄT LINKIT SÄHKÖISEEN YO-TUTKINTOON

YTL:n ohjeet:

www.ylioppilastutkinto.fi -->digitaalinen yo-koe

Abitti-järjestelmä:

https://www.abitti.fi/